[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.3.2009

COM(2009) 109 τελικό

2006/0088 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΌ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2 δεύτερο εδάφιο, της συνθήκης ΕΚ σχετικά με την έγκριση της

κοινής θέσης που υιοθέτησε το Συμβούλιο με σκοπό την έγκριση της πρότασης κανονισμού του Ευρωπαϊκού Κοινοβουλίου και του Συμβουλίου για την τροποποίηση της Κοινής Προξενικής Εγκυκλίου περί θεωρήσεων εισόδου για τις διπλωματικές και τις έμμισθες προξενικές αρχές σε σχέση με την εισαγωγή των βιομετρικών στοιχείων, συμπεριλαμβανόμενων διατάξεων για την οργάνωση της παραλαβής και της διεκπεραίωσης των αιτήσεων θεώρησης

(υποβληθείσα από την Επιτροπή)

2006/0088 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΌ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2 δεύτερο εδάφιο, της συνθήκης ΕΚ σχετικά με την έγκριση της

κοινής θέσης που υιοθέτησε το Συμβούλιο με σκοπό την έγκριση της πρότασης κανονισμού του Ευρωπαϊκού Κοινοβουλίου και του Συμβουλίου για την τροποποίηση της Κοινής Προξενικής Εγκυκλίου περί θεωρήσεων εισόδου για τις διπλωματικές και τις έμμισθες προξενικές αρχές σε σχέση με την εισαγωγή των βιομετρικών στοιχείων, συμπεριλαμβανόμενων διατάξεων για την οργάνωση της παραλαβής και της διεκπεραίωσης των αιτήσεων θεώρησης

1. ΙΣΤΟΡΙΚΟ ΤΟΥ ΦΑΚΕΛΟΥ

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM([2006])[269] τελικό – [2006]/[0088]COD): | 31 Μαΐου 2006 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 9 Ιουλίου 2008 |

Ημερομηνία έκδοσης της κοινής θέσης: | 5 Μαρτίου 2009 |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η πρόταση στοχεύει να δημιουργήσει τη νομική βάση που χρειάζονται τα κράτη μέλη για να συλλέγουν τα υποχρεωτικά βιομετρικά στοιχεία – φωτογραφία κατά πρόσωπο και δέκα επίπεδα δακτυλικά αποτυπώματα – των αιτούντων θεώρηση εισόδου και να δημιουργήσει ένα νομικό πλαίσιο για την οργάνωση των προξενικών γραφείων των κρατών μελών και τη μεταξύ τους συνεργασία με σκοπό την εφαρμογή του συστήματος πληροφοριών για τις θεωρήσεις (VIS).

3. ΣΧΟΛΙΑ ΟΣΟΝ ΑΦΟΡΑ ΤΗΝ ΚΟΙΝΗ ΘΕΣΗ

Η κοινή θέση του Συμβουλίου επαναλαμβάνει τα στοιχεία του συμβιβασμού στον οποίον κατέληξαν το Ευρωπαϊκό Κοινοβούλιο και το Συμβούλιο μετά το πέρας των συζητήσεων που ακολούθησαν την έκδοση εκ μέρους του Ευρωπαϊκού Κοινοβουλίου της γνώμης του σε πρώτη ανάγνωση στις 9 Ιουλίου 2008 και του πολιτικού τριμερούς διαλόγου της 2ας Δεκεμβρίου 2008.

Επί της ουσίας, η συγκεκριμένη κοινή θέση διατηρεί τους ουσιαστικούς στόχους της αρχικής πρότασης της Επιτροπής. Λαμβάνει υπόψη τις βασικές τροπολογίες που εγκρίθηκαν σε πρώτη ανάγνωση από το Ευρωπαϊκό Κοινοβούλιο οι οποίες συμπληρώνουν και διευκρινίζουν το νομικό πλαίσιο της οργάνωσης των προξενικών αρχών των κρατών μελών και της μεταξύ τους συνεργασίας για τους σκοπούς της παραλαβής και της διεκπεραίωσης των αιτήσεων θεώρησης.

Οι κύριες διαφορές ουσίας μεταξύ της κοινής θέσης και της αρχικής πρότασης της Επιτροπής είναι οι ακόλουθες:

- η ηλικία όριο για τη λήψη δακτυλικών αποτυπωμάτων .

Ενώ η Επιτροπή είχε αρχικά προτείνει τη λήψη δακτυλικών αποτυπωμάτων των αιτούντων άσυλο από την ηλικία των 6 ετών, το κείμενο της κοινής θέσης καθορίζει προσωρινή ηλικία 12 ετών, η οποία θα επανεξεταστεί ενόψει των αποτελεσμάτων της μελέτης την οποία δεσμεύτηκε να πραγματοποιήσει η Επιτροπή μετά από αίτηση του Ευρωπαϊκού Κοινοβουλίου.

- Η προσφυγή σε εξωτερικούς παρόχους υπηρεσιών για την παραλαβή των αιτήσεων θεώρησης.

Προσδιορίστηκαν οι ιδιαίτερες συνθήκες υπό τις οποίες τα κράτη μέλη μπορούν να προσφεύγουν σε τέτοιους εξωτερικούς παρόχους υπηρεσιών καθώς και οι ελάχιστες απαιτήσεις που πρέπει να αναφέρονται στις νομικές πράξεις που δεσμεύουν τα κράτη μέλη και τους εξωτερικούς παρόχους υπηρεσιών.

Σε αντιστάθμισμα για τη διατήρηση άμεσης πρόσβασης στα προξενεία, προβλέφθηκε η δυνατότητα χρέωσης συμπληρωματικού τέλους στους αιτούντες άσυλο και αυτό, ανεξάρτητα από τις απαλλαγές από την καταβολή τέλους που προβλέπονται στο παράρτημα 12 της κοινής προξενικής εγκυκλίου. Αυτό το συμπληρωματικό τέλος θα πρέπει να είναι ανάλογο προς τις δαπάνες που βαρύνουν τον εξωτερικό πάροχο υπηρεσιών για να ανταποκριθεί στα καθήκοντα που του έχουν ανατεθεί και να αποτελεί το αντικείμενο προσπάθειας εναρμόνισης στο πλαίσιο της τοπικής προξενικής συνεργασίας. Το ποσό δε θα μπορεί να είναι ανώτερο από το ήμισυ του ποσού που ορίζεται στο παράρτημα 12 της κοινής προξενικής εγκυκλίου.

- Η προσφυγή σε επίτιμους προξένους

Το κείμενο της κοινής θέσης επιτρέπει την προσφυγή σε επίτιμους προξένους για την παραλαβή των αιτήσεων θεώρησης συμπεριλαμβανομένης της συλλογής βιομετρικών δεδομένων. Οι επίτιμοι πρόξενοι που δεν έχουν το καθεστώς του δημοσίου υπαλλήλου του κράτους μέλους το οποίο αντιπροσωπεύουν θα υπόκεινται στους ίδιους κανόνες με εκείνους που ισχύουν για τους εξωτερικούς παρόχους υπηρεσιών.

- Η ασφαλής διαβίβαση δεδομένων

Διατάξεις περιγράφουν τις νομικές και πρακτικές λεπτομέρειες της ασφαλούς διαβίβασης δεδομένων μεταξύ κρατών μελών ή μεταξύ εξωτερικών παρόχων υπηρεσιών και κρατών μελών, κυρίως στις τρίτες χώρες όπου δεν επιτρέπεται η κρυπτογράφηση δεδομένων.

Η προτεινόμενη διατύπωση προσφέρει σημαντικές εγγυήσεις όσον αφορά την προστασία των δεδομένων και επιβεβαιώνει την ευθύνη των κρατών μελών σε σχέση με το θέμα

Συμπεριλήφθηκαν επίσης και άλλες τροπολογίες του Ευρωπαϊκού Κοινοβουλίου που αφορούν συντακτικές τροποποιήσεις που στοχεύουν στη βελτίωση του κειμένου.

4. ΣΥΜΠΕΡΑΣΜΑΤΑ

Η Επιτροπή δέχεται την κοινή θέση, η οποία περιλαμβάνει και συμπληρώνει τα βασικά στοιχεία της αρχικής πρότασής της καθώς και τις κύριες τροπολογίες που εγκρίθηκαν από το Ευρωπαϊκό Κοινοβούλιο.